Пәйғәмбәребеҙ, ғәләйһис-сәләм, әйткән: «Әгәр берәрегеҙ асыуланһа, тик торһон». Йәғни, әсе телле кеше үҙенең асыуы менән үҙе лә әйтергә теләмәгән нәмәләрҙе әйтеп ташларға мөмкин. Һуңынан үкенгәнсе, хәҙер телен тыйһын. Әгәр бер кеше, асыуы сыҡҡанда үҙенең нәфесен баҫып, асыуын тыйып ҡала алһа, унда сабырлыҡ тигән матур холоҡ барлыҡҡа килә. Шул сабырлыҡ кешегә гонаһтан ҡотолорға ярҙам итә.